
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 587 

20 Απριλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Νομικού Προσώπου στο Δήμο Πλωμαρίου 
του Νομού Λέσβου με την επωνυμία «Σχολική Επι¬ 


τροπή Ειδικού Δημοτικού Σχολείου Πλωμαρίου».. 1 

Σύσταση Εκκλησιαστικού Ιδρύματος υπό την επωνυ¬ 
μίαν «ΟΙΚΟΣ ΕΥΓΗΡΙΑΣ ΤΟΥ ΙΕΡΟΥ ΝΑΟΥ ΑΓΙΟΥ 
ΠΑΝΤΕΛΕΗΜΟΝΟΣ ΙΛΙΣΟΥ ΤΗΣ ΙΕΡΑΣ ΑΡΧΙΕ¬ 
ΠΙΣΚΟΠΗΣ ΑΘΗΝΩΝ». 2 


Σύσταση Εκκλησιαστικού Ιδρύματος υπό την επωνυ¬ 
μίαν «ΕΝΟΡΙΑΚΗ ΔΙΑΚΟΝΙΑ ΑΓΑΠΗΣ ΚΑΙ ΠΟΙΜΑ¬ 
ΝΤΙΚΗΣ ΜΕΡΙΜΝΗΣ «Η ΑΓΙΑ ΤΑΒΙΘΑ» ΤΟΥ ΙΕΡΟΥ 
ΝΑΟΥ ΑΓΙΩΝ ΑΠΟΣΤΟΛΩΝ ΠΕΤΡΟΥ ΚΑΙ ΠΑΥΛΟΥ 


ΤΗΣ ΙΕΡΑΣ ΜΗΤΡΟΠΟΛΕΩΣ ΛΑΡΙΣΗΣ ΚΑΙ ΤΥΡΝΑ- 

ΒΟΥ». 3 

Συγκρότηση Ειδικής Επιτροπής Αξιολόγησης (άρθρο 
54 παρ. 4 του Ν. 1943/91) στην Ανεξάρτητη Αρχή 
«Συνήγορος του Πολίτη». 4 


ΑΠΟΦΑΣΕΙΣ 

Αριθ. 1084 (1) 

Σύσταση Νομικού Προσώπου στο Δήμο Πλωμαρίου του 
Νομού Λέσβου με την επωνυμία «Σχολική Επιτροπή Ει¬ 
δικού Δημοτικού Σχολείου Πλωμαρίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 203 του ΔΚΚ (ΠΔ 410/1995) 
και του Ν. 2503/1997 (ΦΕΚ 107 τεύχος Α'30.5.1997) «Διοί¬ 
κηση, Οργάνωση και Στελέχωση της Περιφέρειας, ρύθμι¬ 
ση θεμάτων για την τοπική αυτοδιοίκηση και άλλες διατά¬ 
ξεις». 

2) Τις διατάξεις του άρθρου 5 του Ν. 1894/1990 όπου 
ορίζεται ότι συνιστώνται δημοτικά ή κοινοτικά νομικά πρό¬ 
σωπα με την επωνυμία «Σχολικές Επιτροπές». 

3) Την 272/2003 απόφαση του Δημοτικού Συμβουλίου 
Πλωμαρίου που εγκρίνει τη σύσταση ιδίου Νομικού Προ¬ 
σώπου με την επωνυμία «Σχολική Επιτροπή Ειδικού Δη¬ 
μοτικού Σχολείου Πλωμαρίου». 


4) Την 1264/17.7.1998 (ΦΕΚ801/Β730.7.1998) απόφαση 
του Γενικού Γραμματέα της Περιφέρειας Βορείου Αιγαί¬ 
ου για την μεταβίβαση δικαιώματος υπογραφής στο γενι¬ 
κό Δ/ντή της Περιφέρειας, αποφασίζουμε: 

1) Συνιστούμε στο Δήμο Πλωμαρίου του Νομού Λέσβου 
Νομικό Πρόσωπο με την επωνυμία «Σχολική Επιτροπή Ει¬ 
δικού Δημοτικού Σχολείου Πλωμαρίου». 

2) Σκοπός του Νομικού αυτού Προσώπου είναι: 

α) Η διαχείριση των πιστώσεων που διατίθενται για την 
κάλυψη λειτουργικών δαπανών του σχολείου, β) η κατα¬ 
βολή της αμοιβής στις καθαρίστριες του σχολείου, γ) η 
εκτέλεση έργων για την επισκευή και συντήρηση του 
σχολικού κτιρίου και κάθε είδος εξοπλισμού του, δ) η 
ανάθεση λειτουργίας του σχολικού κυλικείου, ε) η υπο¬ 
βολή εισηγήσεων προς την αρμόδια διεύθυνση πρωτο¬ 
βάθμιας εκπαίδευσης για τον εφοδιασμό του Σχολείου 
και της βιβλιοθήκης του με έπιπλα ή άλλα είδη εξοπλι¬ 
σμού από τον ΟΣΚ και με βιβλία από το Υπουργείο Εθνι¬ 
κής Παιδείας και θρησκευμάτων αντίστοιχα, στ) η αγορά 
εξοπλιστικών ή συναφών ειδών ή διδακτικών μέσων για 
τη λειτουργία του από πιστώσεις του τακτικού προϋπο¬ 
λογισμού και του προγράμματος δημοσίων επενδύσεων, 
ζ) η καταβολή αποζημίωσης στους σχολικούς τροχονό¬ 
μους, η) η λήψη κάθε άλλου μέτρου που κρίνεται ανα¬ 
γκαίο για τη στήριξη της διοικητικής λειτουργίας της 
σχολικής μονάδας. 

3) Πόροι της Σχολικής Επιτροπής είναι: 

- οι επιχορηγήσεις του Δήμου καθώς και οι επιχορηγή¬ 
σεις υπουργείων ή άλλων κρατικών φορέων 

- οι πρόσοδοι της σχολικής περιουσίας και το προϊόν εκ¬ 
ποίησης περιουσιακών στοιχείων 

- τα έσοδα από την εκμετάλλευση του σχολικού κυλικείου 

- οι κάθε είδους εισφορές, δωρεές, κληρονομιές και 
κληροδοσίες 

- τα έσοδα από κάθε άλλη νόμιμη πηγή 

4) Η Σχολική Επιτροπή θα διοικείται από πενταμελές Δι¬ 
οικητικό Συμβούλιο που τα μέλη του ορίζονται μαζί με 
αναπληρωτές από το Δ.Σ. Από τα μέλη του Διοικητικού 
Συμβουλίου α) Πρόεδρος είναι ο Δήμαρχος ή άλλο μέλος 
του Διοικητικού Συμβουλίου αιρετό η μη αιρετό που ορί¬ 
ζεται από αυτόν, β) δύο (2)αιρετοίεκπρόσωποιτου Δήμου 
εκ των οποίων ο ένας θα είναι Αντιπρόεδρος, γ) ο Δ/ντής 
της σχολικής μονάδας και δ) ένας εκπρόσωπος του Συλ¬ 
λόγου γονέων του Σχολείου. 

5) Η θητεία των μελών του Δ/κού Συμβουλίου του Ν.Π. 
θα ακολουθεί την δημοτική περίοδο. 

6) Το ανωτέρω Νομικό Πρόσωπο εκπροσωπείται στα δι¬ 
καστήρια και σε κάθε δημόσια αρχή από τον Πρόεδρο και 
όταν αυτός απουσιάζει ή κωλύεται από τον Αντιπρόεδρο 
του Διοικητικού Συμβουλίου. 

Με την παρούσα απόφαση προκαλείται δαπάνη τριών 
χιλιάδων (3.000) € σε βάροςτου προϋπολογισμού του Δή¬ 
μου Πλωμαρίου Νομού Λέσβου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μυτιλήνη, 26 Φεβρουάριου 2004 

Ο Γενικός Γραμματέας Περιφέρειας κ.α.α. 

Ο Γενικός Διευθυντής 
ΠΑΝ. ΣΕΡΑΪΔΗΣ 
-♦- 

Αριθ. 4001/299 (2) 

Σύσταση Εκκλησιαστικού Ιδρύματος υπό την επωνυμίαν 
«ΟΙΚΟΣ ΕΥΓΗΡΙΑΣ ΤΟΥ ΙΕΡΟΥ ΝΑΟΥ ΑΓΙΟΥ ΠΑΝΤΕ- 
ΛΕΗΜΟΝΟΣ ΙΛΙΣΟΥ ΤΗΣ ΙΕΡΑΣ ΑΡΧΙΕΠΙΣΚΟΠΗΣ 
ΑΘΗΝΩΝ». 

ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Η Διαρκής Ιερά Σύνοδος της Εκκλησίας της Ελλάδος, 
έχουσα υπ’ όψιν: 

1. Τας διατάξεις των άρθρων 29 παραγρ. 2 και 59 παρα- 
γρ. 2 του Νόμου 590/1977 «Περί Καταστατικού Χάρτου 
της Εκκλησίας της Ελλάδος». 

2. Τας υποχρεώσεις της Ποιμενούσης Εκκλησίας τας 
απορρέου σας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

3. Τας υφισταμένας Κοινωνικός και πνευματικός ανά- 
γκας της Ιεράς Αρχιεπισκοπής Αθηνών. 

4. Την ΕΞ4342/6.11.2003 Πρότασιν του Μακαριωτάτου 
Αρχιεπισκόπου Αθηνών και Πάσης Ελλάδος Χριστοδούλου. 

5. Την από 15.1.2004 Γνωμάτευσιντου Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 

6. Την από 5.2.2004 Απόφασιν Αυτής, αποφασίζει: 

Συνιστά εις την Ιεράν Αρχιεπισκοπήν Αθηνών Εκκλησια¬ 
στικόν Ίδρυμα υπό την επωνυμίαν: «ΟΙΚΟΣ ΕΥΓΗΡΙΑΣ ΙΕ¬ 
ΡΟΥ ΝΑΟΥ ΑΓΙΟΥ ΠΑΝΤΕΛΕΗΜΟΝΟΣ ΙΛΙΣΟΥ ΤΗΣ ΙΕΡΑΣ 
ΑΡΧΙΕΠΙΣΚΟΠΗΣ ΑΘΗΝΩΝ», το οποίον θα λειτουργεί ως 
εξηρτημενη Υπηρεσία του Νομικού Προσώπου της Ενο¬ 
ρίας Αγίου Παντελεήμονος Ιλισού, αυτοτελούς διαχειρί- 
σεως και μη κερδοσκοπικού χαρακτήρος, υπό την επο- 
πτείαν και τον ελεγχον της Ιεράς Αρχιεπισκοπής Αθηνών, 
θα εδρεύη δε εις την πόλιντων Αθηνών επίτων οδών Δ. Σέ- 
χου και Ήρας, εις ιδιόκτητον κτίριον ανήκον εις την Ενο¬ 
ρίαν Αγίου Παντελεήμονος Ιλισού. Η οργάνωσις, διοίκη- 
σις, διαχείρισις και λειτουργία του Ιδρύματος τούτου θα 
διέπεται από τας διατάξεις του επομένου Κανονισμού: 

ΚΑΝΟΝΙΣΜΟΣ 

ΠΕΡΙ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑΝ 
«ΟΙΚΟΣ ΕΥΓΗΡΙΑΣ ΙΕΡΟΥ ΝΑΟΥ 
ΑΓΙΟΥ ΠΑΝΤΕΛΕΗΜΟΝΟΣ ΙΛΙΣΟΥ 
ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ» 

Άρθρον1 

Συνιστάται παρά τω Ιερώ Ναώ Αγίου Παντελεήμονος 


Ιλισού ευαγές εκκλησιαστικόν Ιδρυμα υπό την επωνυμίαν 
«ΟΙΚΟΣ ΕΥΓΗΡΙΑΣ ΙΕΡΟΥ ΝΑΟΥ ΑΓΙΟΥ ΠΑΝΤΕΛΕΗΜΟ¬ 
ΝΟΣ ΙΛΙΣΟΥ ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ». 

Άρθρον 2 

Σκοπός του ευαγούς τούτου Ιδρύματος είναι η περί- 
θαλψις και προστασία των ηλικιωμένων ατόμων που χρή- 
ζουν βοήθειας και συμπαραστάσεως, κατά κύριον λόγον 
ενοριτώντου Ι.Ν. Αγίου Παντελεήμονος Ιλίου, δια της πα¬ 
ροχής στέγης, τροφής και εξωνοσοκομειακής ιατροφαρ¬ 
μακευτικής περιθάλψεως προς αυτούς. Επίσης η παροχή 
καθημερινής σιτίσεως εις απόρους ενορίτας του I. Ναού. 

Άρθρον 3 

Έδρα του Ιδρύματος είναι αιΑθήναι, στέγη δε αυτού το 
Ιδιόκτητον Κτίριον του I. Ναού Αγίου Παντελεήμονος Ιλι¬ 
σού, επίτων οδών Δ. Σέχου και'Ηρας. 

Άρθρον 4 

Πόροι του Ιδρύματος είναι: 

α) Αι πάσης φύσεως δωρεαί, κληρονομίαι και κληροδο- 
σίαι υπό παντός φυσικού ή νομικού προσώπου. 

β) Αι επιχορηγήσεις υπό του Ελληνικού Δημοσίου, του 
Δήμου Αθηναίων και πάσης άλλης Δημόσιας Αρχής ή Ορ¬ 
γανισμού. 

γ) Αι επιχορηγήσεις του Γενικού Φιλόπτωχου Ταμείου 
της I. Αρχιεπισκοπής Αθηνών και του Ενοριακού Φιλό¬ 
πτωχου Ταμείου του I. Ν. Αγ. Παντελεήμονος Ιλισού. 

δ) Το προϊόν διαφόρων εκδηλώσεων. 

ε) Αιεισφοραί των τροφίμων του Ιδρύματος. 

στ) Αι εισφοραί εις χρήμα ή είδος παντός φυσικού ή νο¬ 
μικού προσώπου. 

ζ) Οι τόκοι τυχόν καταθέσεων. 

η) Πάσα ετέρα νόμιμος πρόσοδος μη ρητώς αναφερο- 
μένη εντω παρόντι. 

Άρθρον 5 

1. Το Ίδρυμα διοικείται υπό πενταμελούς Διοικητικού 
Συμβουλίου αποτελουμένου: α) από του εκάστοτε Αρχιε¬ 
πισκόπου Αθηνών ως Προέδρου, αναπληρούμενου κατά 
πάσας αυτού τάς αρμοδιότητας, αποφάσει αυτού, υπό 
του Προέδρου του Εκκλησιαστικού Συμβουλίου του I. Να¬ 
ού Αγ. Παντελεήμονος Ιλισού, και τούτου κωλυομένου 
υπό του εκάστοτε νομίμου αναπληρωτού του Προέδρου 
του Εκκλησιαστικού Συμβουλίου και β) εκ τεσσάρων λαϊ¬ 
κών μελών, προτεινομένων υπάτου Εκκλησιαστικού Συμ¬ 
βουλίου του I. Ναού Αγίου Παντελεήμονος Ιλισού έκτων 
οποίων εις είναι μέλος του Εκκλησιαστικού Συμβουλίου 
εις μέλος του Ε.Φ.Τ. του I. Ναού και οι λοιποί δύο ενορίται 
και διοριζομένων, επίτριετή θητεία υπάτου Μακαριωτά- 
του Αρχιεπισκόπου Αθηνών και πάσης Ελλάδος. Διά της 
αυτής αποφάσεως διορίζονται και δύο λαϊκοί ως αναπλη¬ 
ρωματικά μέλη του Δ.Σ.. 

2. Η θητεία των λαϊκών μελών του Δ.Σ. δύναται ν’ ανανε- 
ωθή, το δε αξίωμα απάντων είναι τιμητικόν και άμισθον. 

3. Κατά την πρώτην συνεδρίαν του το Δ.Σ. εκλέγει τον 
Αντιπρόεδρον, τον Γραμματέα και τον Ταμία. 

Άρθρον 6 

1. Το Διοικητικόν Συμβούλιον ευρίσκεται εις απαρτίαν, 
παρόντος του Προέδρου ή του αναπληρωτού του και 2 
μελών αυτού. 

Οι αποφάσεις λαμβάνονται διά πλειοψηφίας των παρό¬ 
ντων μελών. 

2. Το Διοικητικόν Συμβούλιον έχει τας κατωτέρω αρμο¬ 
διότητας: 

α. Διοικεί και διαχειρίζεταιτηνπεριουσίαντου Ιδρύματος. 

β. Αποφασίζει δια παν θέμα που αφορά εις την εκπλή- 
ρωσιν των σκοπών αυτού. 

γ. Αποφασίζει γιατις οικονομικές υποχρεώσειςτωντρο- 
φίμων. 

δ. Ψηφίζει τον Εσωτερικόν Κανονισμόν του Ιδρύματος, 
ο οποίος μεταξύ άλλων προβλέπει τον ειδικώτερον τρό¬ 
πον και τα κριτήρια εισαγωγής των τροφίμων εις το Ιδρυ¬ 
μα και της σιτίσεως των απόρων ενοριτών. 

ε. Συνεργάζεται με Εκκλησιαστικούς Οργανισμούς, φο¬ 
ρείς του Δημοσίου, της Τοπικής Αυτοδιοικήσεως κ.λπ. 
προς προαγωγήν και επίτευξιντων σκοπών του. 

στ. Καταρτίζει τον ετήσιον Προϋπολογισμόν και Απολο- 
γισμόντου Ιδρύματος και υποβάλλει τούτους προς έγκρι- 
σιν εις το Μητροπολιτικόν Συμβούλιον. 

ζ. Μεριμνά δια την εξεύρεσιν οικονομικών πόρων, απα¬ 
ραιτήτων δια την ομαλήν λειτουργίαν του Ιδρύματος. 

η. Προσλαμβάνει και απολύει το προσωπικόν του Ιδρύ¬ 
ματος, καθορίζει τας νομίμους αμοιβάς του και αποδέχε¬ 
ται εθελοντικήν προσφοράν εργασίας. 

θ. Αποφασίζει επί παντός ετέρου θέματος δια το οποίον 
δεν γίνεται λόγος εις τον παρόντα Κανονισμόν. 

3. Το Διοικητικόν Συμβούλιον συνέρχεται τακτικώς μεν 
κατά μήνα, εκτάκτως σε οσάκις παρίσταται ανάγκη, κατό¬ 
πιν προσκλήσεως του Προέδρου. 

Άρθρον 7 

Ο Οίκος Ευγηρίας εκπροσωπείται ενώπιον πάσης Αρ¬ 
χής υπάτου Προέδρου του Δ.Σ. ή υπάτου Διευθυντού του 
Ιδρύματος, κατόπινπαρεχομένης εις αυτόν εξουσιοδοτή- 
σεως υπό του Δ.Σ. 

Άρθρον 8 

Το Ιδρυμα έχει ιδίαν διαχείρισιν και τηρεί διαχειριστικά 
βιβλία συμφώνως προς το σύστημα τηρήσεως των λογι¬ 
στικών βιβλίωντων Εκκλησιαστικών Νομικών Προσώπων, 
θεωρημένων υπό της Ιεράς Αρχιεπισκοπής Αθηνών, ήτοι: 
Βιβλίον Πράξεων Διοικητικού Συμβουλίου, Βιβλίον Πρω¬ 
τοκόλλου, Βιβλίον Ταμείου, Βιβλίον Κινητής και Ακινήτου 
Περιουσίας, Γραμμάτια Εισπράξεως και Εντάλματα Πλη¬ 
ρωμών, καθώς και Βιβλίον Περιθαλπωμένων. Τα Γ ραμμά¬ 
τια Εισπράξεως και τα Εντάλματα Πληρωμών είναι εκτε¬ 
λεστέα εφ’ όσον φέρουν απαραιτήτως την υπογραφήν 
του Προέδρου και του Ταμίουτου Ιδρύματος. 

Ο Πρόεδρος υπογράφει και άπασαν την αλληλογρα¬ 
φίαν του Ιδρύματος. 

Άρθρον 9 

Ο Ταμίας συμφώνως με τις αποφάσεις του Δ.Σ. θα προ¬ 
βαίνει σε αναλήψεις και καταβολές χρημάτων διασφαλί¬ 
ζοντας την περιουσίαν του Ιδρύματος. Τα χρήματα κατα¬ 
τίθενται εις Τράπεζαν επ’ ονόματιτου Ιδρύματος. Το χρη¬ 
ματικόν ποσόν το οποίον δύναται να φέρει εις χείρας του 
ο Ταμίας, καθορίζεται υπό του Διοικητικού Συμβουλίου. 
Αναλήψεις χρημάτων γίνονται κατόπιν αποφάσεως του 
Διοικητικού Συμβουλίου από τον Ταμία. Κωλυομένου του 
Ταμίου ορίζεται έτερον μέλος με απόφασιντου Δ.Σ. κατά 
περίπτωσιν. 

Άρθρον10 

1. Το Προσωπικόν του Ιδρύματος διακρίνεται εις τακτι¬ 
κόν και εθελοντικόν, προ'ΐσταται δε αυτού Διευθυντής ορι¬ 


ζόμενος παρά του Δ.Σ. ο οποίος δύναται να είναι έμμισθος 
ή άμισθος. 

Το τακτικόν αποτελείται εκ νοσηλευτριών, καθαρι¬ 
στριών, μαγείρου, τραπεζοκόμου, λογιστού. 

Ο αριθμός του προσωπικού μεταβάλλεται τη αποφάσει 
του Δ.Σ., αναλόγως των αναγκών. 

2. Ο Διευθυντής εποπτεύει της καλής λειτουργίας του 
Ιδρύματος, προ'ΐσταται του προσωπικού και ελέγχει την 
καλήν και αποδοτικήν λειτουργίαν αυτού. 

Τα καθήκοντα του προσωπικού θα προβλέπονται ειδι- 
κώτερον εις τον συνταχθησόμενον Εσωτερικόν Κανονι¬ 
σμόν. 

3. Το τακτικόν προσωπικόν του Ιδρύματος συνδέεται 
μετ’ αυτού διά συμβάσεως εξηρτημένης εργασίας ωρι- 
σμένου ή αορίστου χρόνου, προβλεπομένην εις την σύμ- 
βασιν προσλήψεως, συμφώνως προς την κειμένην εργα¬ 
τικήν νομοθεσίαν. 

4. Το εθελοντικόν προσωπικόν υποβοηθεί τον Διευθυ¬ 
ντήν και το τακτικόν προσωπικόν εις την εύρυθμον λει¬ 
τουργίαν του Ιδρύματος. 

Άρθρον11 

Εις το Ίδρυμα γίνονται δεκτά αυτοεξυπηρετούμενα ηλι¬ 
κιωμένα άτομα τα οποία δύναται να παραμένουν εις αυτό 
από της εισαγωγής των έως του θανάτου των. 

Η εισαγωγή εις το Ιδρυμα γίνεται κατόπιν αιτήσεως του 
ενδιαφερομένου ή εν αδυναμία αυτού του έχοντος την 
επίβλεψιν και επιμέλειάν του και κατόπιν προσκομίσεως 
πιστοποιητικού Κρατικού Νοσοκομείου ότι δεν πάσχει 
από μεταδοτικήν νόσον. 

Αποβολή τροφίμου γίνεται κατόπιν ητιολογημένης απο¬ 
φάσεως του Δ.Σ., δια σπουδαίον λόγον. 

Ο συνταχθησόμενος εσωτερικός Κανονισμός θα προ¬ 
βλέπει ειδικώτερον τα της λειτουργίας του Ιδρύματος και 
τας υποχρεώσεις των τροφίμων. 

Άρθρον12 

Ο Οίκος Ευγηρίας έχει ιδίαν σφραγίδα φέρουσα εις την 
μέσην γραφικήν παράστασιν του Ιδρύματος καιγύρωθεν 
τας λέξεις «ΙΕΡΑ ΑΡΧΙΕΠΙΣΚΟΠΗ ΑΘΗΝΩΝ - ΟΙΚΟΣ ΕΥ¬ 
ΓΗΡΙΑΣ I. Ν. ΑΓ. ΠΑΝΤΕΛΕΗΜΟΝΟΣ ΙΛΙΣΟΥ». 

Άρθρον13 

1. Ο παρών Κανονισμός τροποποιείται ή καταργείται 
υπό της Ιεράς Συνόδου, κατόπιν αποφάσεως του Διοικη¬ 
τικού Συμβουλίου, εγκρινομένης υπό της Ιεράς Αρχιεπι¬ 
σκοπής Αθηνών. 

2. Η περιουσία του Ιδρύματος εις περίπτωσιν διαλύσε- 
ως αυτού περιέρχεται αυτοδικαίως εις το Νομικόν Πρό- 
σωποντου Ιερού Ναού Αγίου Παντελεήμονος Ιλισού. 

Άρθρον14 

Ο παρών Κανονισμός ισχύει από της δημοσιεύσεως αυ¬ 
τού εις την «Εφημερίδα της Κυβερνήσεως» και το περιο¬ 
δικό «Εκκλησία». 

Άρθρον15 

Εκτων διατάξεων του παρόντος Κανονισμού προκαλεί- 
ται δαπάνη σε βάρος του προϋπολογισμού του Νομικού 
Προσώπου του Ιερού Ναού Αγίου Παντελεήμονος Ιλισού, 
το ύψος της οποίας δεν είναι δυνατόν να προσδιορισθεί. 

Αθήνα, 5 Φεβρουάριου 2004 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 

Αριθ. 236/368 (3) 

Σύσταση Εκκλησιαστικού Ιδρύματος υπό την επωνυμίαν 
«ΕΝΟΡΙΑΚΗ ΔΙΑΚΟΝΙΑ ΑΓΑΠΗΣ ΚΑΙ ΠΟΙΜΑΝΤΙΚΗΣ 
ΜΕΡΙΜΝΗΣ «Η ΑΓΙΑ ΤΑΒΙΘΑ» ΤΟΥ ΙΕΡΟΥ ΝΑΟΥ 
ΑΓΙΩΝ ΑΠΟΣΤΟΛΩΝ ΠΕΤΡΟΥ ΚΑΙ ΠΑΥΛΟΥ ΤΗΣ ΙΕ- 
ΡΑΣ ΜΗΤΡΟΠΟΛΕΩΣ ΛΑΡΙΣΗΣ ΚΑΙ ΤΥΡΝΑΒΟΥ». 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Η Διαρκής Ιερά Σύνοδος της Εκκλησίας της Ελλάδος, 
έχουσα υπ’ όψιν: 

1. Τας διατάξεις των άρθρων 29 παραγρ. 2 και 59 παρα- 
γρ. 2 του Νόμου 590/1977 «Περί Καταστατικού Χάρτου 
της Εκκλησίας της Ελλάδος». 

2. Τας υποχρεώσεις της Ποιμενούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

3. Τας υφισταμένας κοινωνικός και πνευματικός ανά- 
γκας της Ιερας Μητροπόλεως Λαρίσης και Τυρνάβου. 

4. Την 1091/393/30.6.2003 Πρότασιν του Σεβασμιωτά- 
του Μητροπολίτου Ιεράς Μητροπόλεως Λαρίσης και Τυρ¬ 
νάβου Ιγνατίου. 

5. Την από 25.7.2003 Γνωμάτευσιντου Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 

6. Την από 5.2.2004 Απόφασιν Αυτής, αποφασίζει: 

Συνιστά στην Ιερά Μητρόπολη Λαρίσης και Τυρνάβου 

Εκκλησιαστικόν Ίδρυμα υπό την επωνυμίαν : «ΕΚ¬ 
ΚΛΗΣΙΑΣΤΙΚΗ ΔΙΑΚΟΝΙΑ ΑΓΑΠΗΣ ΚΑΙ ΠΟΙΜΑΝΤΙΚΗΣ 
ΜΕΡΙΜΝΗΣ «Η ΑΓΙΑ ΤΑΒΙΘΑ» ΤΟΥ ΙΕΡΟΥ ΝΑΟΥ ΑΓΙΩΝ 
ΑΠΟΣΤΟΛΩΝ ΠΕΤΡΟΥ ΚΑΙ ΠΑΥΛΟΥ ΤΗΣ ΙΕΡΑΣ ΜΗΤΡΟ¬ 
ΠΟΛΕΩΣ ΛΑΡΙΣΗΣ ΚΑΙ ΤΥΡΝΑΒΟΥ», το οποίον θα λει¬ 
τουργεί ως εξηρτημένη Υπηρεσία του Νομικού Προσώ¬ 
που του Ιερού Ναού Αγίων Αποστόλων Πέτρου και Παύ¬ 
λου υπαγόμενου εις την Ιεράν Μητρόπολιν Λαρίσης και 
Τυρνάβου καιθαεδρεύη εις την πόλιντης Λαρίσης. Η ορ- 
γάνωσις, διοίκησις, διαχείρισις και λειτουργία του Ιδρύ¬ 
ματος τούτου θα διέπεται από τας διατάξεις του επομέ¬ 
νου Κανονισμού: 

ΚΑΝΟΝΙΣΜΟΣ 

ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑΝ 
«ΕΝΟΡΙΑΚΗ ΔΙΑΚΟΝΙΑ ΑΓΑΠΗΣ 
ΚΑΙ ΠΟΙΜΑΝΤΙΚΗΣ ΜΕΡΙΜΝΗΣ «Η ΑΓΙΑ ΤΑΒΙΘΑ» 
ΤΟΥ ΙΕΡΟΥ ΝΑΟΥ ΑΓΙΩΝ ΑΠΟΣΤΟΛΩΝ 
ΠΕΤΡΟΥ ΚΑΙ ΠΑΥΛΟΥ ΛΑΡΙΣΗΣ 
ΤΗΣ ΙΕΡΑΣ ΜΗΤΡΟΠΟΛΕΩΣ ΛΑΡΙΣΗΣ ΚΑΙ ΤΥΡΝΑΒΟΥ». 

Άρθρο 1 

Σύσταση - Επωνυμία - Έδρα. 

Στην Ενορία των Αγίων Αποστόλων Πέτρου και Παύλου 
Λαρίσης της Ιεράς Μητροπόλεως Λαρίσης και Τυρνάβου 
συνιστάται Εκκλησιαστικόν Ίδρυμα, το οποίον θα λει- 
τουργή ως εξαρτημένη Υπηρεσία του Νομικού Προσώ¬ 
που της ενορίας Αγίων Αποστόλων Πέτρου και Παύλου 
Λαρίσης, αυτοτελούς διαχειρίσεως και μη κερδοσκοπι¬ 
κού χαρακτήρα, υπό την επωνυμία : «ΕΝΟΡΙΑΚΗ ΔΙΑΚΟ¬ 
ΝΙΑ ΑΓΑΠΗΣ ΚΑΙ ΠΟΙΜΑΝΤΙΚΗΣ ΜΕΡΙΜΝΗΣ Ή ΑΓΙΑ ΤΑ- 
ΒΙΘΑ"», το οποίον θα διέπεται από τον παρόντα Κανονι¬ 
σμό. Έδρα του Ιδρύματος τούτου είναι η πόλις της 
Λαρίσης. Το Ίδρυμα θα στεγάζεται σε αίθουσα ιδιοκτη¬ 
σίας της εν λόγω Ενορίας, η οποία ευρίσκεται κάτωθεν 


του Ιερού Ναού των Αγίων Αποστόλων Πέτρου και Παύ¬ 
λου Λαρίσης στην πλατεία Δαβάκη. 

Άρθρο 2 

Σκοπός 

Σκοπός του Ιδρύματος είναι να συμβάλη στην πληρέ¬ 
στερη και αρτιότερη ποιμαντική δράση της Ενορίας, στα 
πλαίσια της Ορθοδόξου Πίστεως, Παραδόσεως, Διδα¬ 
σκαλίας και Φιλανθρωπίας. 

Άρθρο 3 

Μέσα για την επίτευξη του σκοπού 

1. Η αξιοποίηση του ανθρωπίνου πνευματικού δυναμι¬ 
κού της Ενορίας και η συνδρομή ικανών πνευματικών αν¬ 
θρώπων κληρικών και λαϊκών. 

2. Η ενίσχυση της λειτουργίας των Κατηχητικών Σχολείων 
και κύκλων Μελέτης της Αγίας Γ ραφής για όλες τις ηλικίες. 

3. Η συμπαράσταση στις βαθύτερες ανάγκες πνευματι¬ 
κής αναζήτησης του ποιμνίου και η καλλιέργεια και ανά¬ 
πτυξη του Ορθοδόξου προβληματισμού και φρονήματος, 
κυρίως των νέων. 

4. Η καλλιέργεια της συμμετοχής των πιστών στην λα¬ 
τρευτική και μυστηριακή ζωή της Εκκλησίας με βάση την 
Ενορία και κέντρο ζωής τον Ιερό Ναό. 

5. Η προστασία και η ανακούφιση των αναξιοπαθού- 
ντων συνανθρώπων μας (γερόντων, απόρων, ασθενών, 
αναπήρων, ορφανών, κ.λπ.). 

6. Η διοργάνωση εορταστικών πολιτιστικών, επιμορφω¬ 
τικών και ψυχαγωγικών εκδηλώσεων (ομιλιών, διαλέξεων, 
συζητήσεων, προβολών, με τη συμμετοχή των μαθητών 
των Κατηχητικών Σχολείων, εκθέσεων βιβλίων κ.α.). 

7. Οποιαδήποτε άλλη συναφή εκδήλωση ήθελε αποφα¬ 
σίσει το Διοικητικό Συμβούλιο του Ιδρύματος. 

Άρθρο 4 

Οργάνωση - Διοίκηση - Διοικητικό Συμβούλιο 

1. Το Ίδρυμα τελεί υπό την πνευματική εποπτείατης Ιε¬ 
ράς Μητροπόλεως Λαρίσης και Τυρνάβου και διοικείται 
από πενταμελές Διοικητικό Συμβούλιο που απαρτίζεται: 

α. Απότονεκάστοτε Πρόεδρο του Εκκλησιαστικού Συμ¬ 
βουλίου του Ιερού Ναού των Αγίων Αποστόλων Πέτρου 
και Παύλου Λαρίσης ως Πρόεδρο. 

β. Ένα από τα μέλη της Ενοριακής Λόγιας Φιλαδελφίας 
και Αληλλεγγύης, το οποίον και θα αναπληρώνει τον Πρόε¬ 
δρο σε περίπτωση απουσίαςή κωλύματος ως Αντιπρόεδρο. 

γ. Τρία μέλη από πιστούς της Ενορίας Αγίων Αποστό¬ 
λων Πέτρου και Παύλου Λαρίσης, κατά προτίμηση κυρίες, 
που διακρίνονται για το ήθος, την πνευματική κατάρτιση 
και ωριμότητα τους και έχουν σχέση με την ζωή και το έρ¬ 
γο της Εκκλησίας. 

2. Τα ως άνω τακτικά μέλη του Δ.Σ. διορίζονται για μιά 
τριετία από το Σεβασμιώτατο Μητροπολίτη Λαρίσης και 
Τυρνάβου, ύστερα από έγγραφη πρόταση του Προέδρου 
του Εκκλησιαστικού Συμβουλίου. Επίσης για μιά τριετία 
διορίζονται δυο έως τέσσερα αναπληρωματικά μέλη από 
τους πιστούς της Ενορίας που διαθέτουντα προσόντα που 
αναφέρονται στην παράγραφο Ιγτου παρόντος άρθρου. 

Οι διορισθέντες δύνανται να επαναδιορισθούν. 

Άρθρο 5 

Αρμοδιότητες του Διοικητικού Συμβουλίου 

1. Το Διοικητικό Συμβούλιο συνέρχεταιτακτικά κάθε μή¬ 
να και εκτάκτως, όταν παρίσταται ανάγκη, ύστερα από 

πρόσκληση του Προέδρου ή σε περίπτωση απουσίας ή 
κωλύματος αυτού, του Αντιπροέδρου. 

Το Διοικητικό Συμβούλιο ευρίσκεται εν απαρτία όταν 
παρίσταται ο Πρόεδρος ή σε περίπτωση κωλύματος ή 
απουσίας αυτού ο Αντιπρόεδρος και δυο από τα μέλη του, 
οι δε αποφάσεις αυτού λαμβάνονται κατά πλειοψηφία 
των παρόντων μελών. Σε περίπτωση ισοψηφίας υπερι¬ 
σχύει η ψήφος του Προέδρου. 

2. Το Διοικητικό Συμβούλιο του Ιδρύματος έχει τις ακό¬ 
λουθες αρμοδιότητες: 

α. Αποφασίζει για κάθε θέμα πού αφορά την εκπλήρω¬ 
ση των σκοπών του Ιδρύματος. 

β. Συνεργάζεται με το Μητροπολιτικό Συμβούλιο της Ιε- 
ράς Μητροπόλεως Λαρίσης καιΤυρνάβου, με το Εκκλησια¬ 
στικό Συμβούλιο της Ενορίας των Αγίων Αποστόλων Πέ¬ 
τρου και Παύλου Λαρίσης, καθώς και με την Ενοριακή Λογία 
Φιλαδελφίας και Αλληλεγγύης και διαφόρους Πολιτιστι¬ 
κούς, Επιστημονικούς και Φιλανθρωπικούς Συλλόγους, την 
Τοπική Αυτοδιοίκηση καιτους τοπικούς φορείς για την προ¬ 
αγωγή και επίτευξη των σκοπώντου Ιδρύματος. 

γ. Μεριμνά για την εξεύρεση οικονομικών πόρων και για 
την απρόσκοπτη και ομαλή λειτουργία του Ιδρύματος. 

δ. Συντάσσει τον ετήσιο προϋπολογισμό και απολογι¬ 
σμό του Ιδρύματος τους οποίους και υποβάλλει για έγκρι¬ 
ση στο Μητροπολιτικό Συμβούλιο. 

ε. Αποφασίζει για κάθε άλλο θέμα το οποίον δεν προ- 
βλέπεται στον Κανονισμό αυτό. 

Άρθρο 6 

Τηρούμενα Βιβλία 

Το Ιδρυμα έχει ιδία διαχείριση και με την μέριμνα του 
Δ.Σ. τηρεί όλα τα ακόλουθα διαχειριστικά βιβλία θεωρη¬ 
μένα για κάθε νόμιμη χρήση από την Ιερά Μητρόπολη Λα¬ 
ρίσης καιΤυρνάβου. 

1) Βιβλίον Πρωτοκόλλου. 

2) Βιβλίον Πρακτικών των Συνεδριάσεων του Δ.Σ. 

3) Βιβλίον Ταμείου και Διπλότυπα Γραμμάτια Εισπράξε¬ 
ων και Εντάλματα Πληρωμών, τα οποία θεωρούνται εκτε¬ 
λεστέα όταν φέρουν την υπογραφήν του Προέδρου και 
του Ταμία του Ιδρύματος. 

4) Βιβλίον Υλικού όπου θα καταγράφεται όλη η κινητή 
και ακίνητη περιουσία του Ιδρύματος. 

Άρθρο 7 

Πόροι του Ιδρύματος 
Πόροι του Ιδρύματος είναι: 

α. Η επιχορήγηση (ετήσια) από μέρους του Ιερού Ναού 
Αγίων Αποστόλων Πέτρου και Παύλου, 
β. Οι δωρεές και τα κληροδοτήματα κάθε είδους, 
γ. Οι τακτικές και έκτακτες εισπράξεις από την διοργάνω¬ 
ση εράνων, λαχειοφόρων, αγορών και λοιπών εκδηλώσεων. 

δ. Οι επιχορηγήσεις από φυσικά πρόσωπα ή Νομικά 
Πρόσωπα Δημοσίου ή Ιδιωτικού Δικαίου, κρατικούς φο¬ 
ρείς ή οργανισμούς. 

ε. Από κάθε άλλη πηγή που δεν προβλέπεται από τον πα¬ 
ρόντα Κανονισμό, είναι σύμφωνη με το Ορθόδοξο χριστιανι¬ 
κό πνεύμα και διατίθεται για τον σκοπό του Ιδρύματος. 

Άρθρο 8 

Διάθεση των πόρων 

1. Οι ανωτέρω πόροι του Ιδρύματος διατίθενται κατόπιν 
αποφάσεως του Δ.Σ.: 


α) για την αντιμετώπιση των εξόδων λειτουργίας του 
Ιδρύματος, 

β) για την λειτουργία των Κατηχητικών Σχολείων και της 
εν γένει νεανικής κινήσεως της Ενορίας, 

γ) για την διοργάνωση διαφόρων εορτών και εκδηλώ¬ 
σεων και για την κάλυψη κάθε άλλης δαπάνης που προ- 
βλέπεται στον προϋπολογισμό του Ιδρύματος. 

2. Το τυχόν χρηματικό πλεόνασμα, αν υπάρχει, θα κα¬ 
τατίθεται σε λογαριασμό Τραπέζης στο όνομα του Ιδρύ¬ 
ματος. 

Άρθρο 9 

Σφραγίδα 

Το Ιδρυμα έχει ιδίαν σφραγίδα, στην οποία θα αναγρά¬ 
φεται «ΙΕΡΑ ΜΗΤΡΟΠΟΛΙΣ ΛΑΡΙΣΗΣ ΚΑΙ ΤΥΡΝΑΒΟΥ», 
«ΕΝΟΡΙΑΚΗ ΔΙΑΚΟΝΙΑ ΑΓΑΠΗΣ ΚΑΙ ΠΟΙΜΑΝΤΙΚΗΣ ΜΕ- 
ΡΙΜΝΗΣ, "Η ΑΓΙΑ ΤΑΒΙΘΑ"» η οποία θα φέρει στο κέντρον 
την Εικόνα της Αγίας Ταβιθά της Ελεήμονος. 

Άρθρο 10 

Ευεργέτες - Επίτιμα μέλη 

Το Διοικητικό Συμβούλιο μπορεί να προτείνει ως ευερ¬ 
γέτες ή επίτιμα μέλη του Ιδρύματος όσους συνέβαλαν ου¬ 
σιαστικά στην εκπλήρωση των σκοπών του. 

Άρθρο 11 

Περιουσία του Ιδρύματος 

Η κινητή και ακίνητη περιουσία του Ιδρύματος ανήκει 
στον Ιερό Ναό ανεξάρτητα με τον τρόπο και τον χρόνο 
που έχει αποκτηθεί. 

Άρθρο 12 
Ετήσια εορτή 

Ημέρα εορτής του Ιδρύματος ορίζεται η 25η Οκτωβρί¬ 
ου εορτή της Αγίας Ταβιθά της Ελεήμονος. 

Άρθρο 13 

Τροποποίηση του Κανονισμού 

Ο παρών Κανονισμός τροποποιείται από την Ιερά Σύνο¬ 
δο ύστερα από πρόταση του Διοικητικού Συμβουλίου του 
Ιδρύματος και την σύμφωνη γνώμη του Σεβασμιωτάτου 
Μητροπολίτου Λαρίσης και Τυρνάβου. 

Άρθρο 14 

Κατάργηση του Ιδρύματος 

Το Ίδρυμα καταργείται με απόφαση της Ιεράς Συνόδου 
εισηγήσει του Σεβασμιωτάτου Μητροπολίτου Λαρίσης 
και Τυρνάβου ανεξάρτητα από την γνώμη του Διοικητικού 
Συμβουλίου, όταν αυτό δεν εκπληρώνει τους σκοπούς 
λειτουργίας του. 

Κάθε περιουσιακό στοιχείο, κινητό ή ακίνητο, περιέρχε¬ 
ται στον Ενοριακό Ναό Αγίων Αποστόλων Πέτρου και 
Παύλου Λαρίσης. 

Άρθρο 15 

Η ισχύς του παρόντος Κανονισμού αρχίζει από τη δη¬ 
μοσίευση του στην «Εφημερίδα της Κυβερνήσεως» και το 
περιοδικό «Εκκλησία». 

Αρθρο 16 

«Κάλυψη Δαπάνης» 

Από τις διατάξεις του παρόντος Κανονισμού προκαλεί- 
ται δαπάνη σε βάρος του προϋπολογισμού του Νομικού 
Προσώπου του Ιερού Ναού Αγίων Αποστόλων Πέτρου και 

Παύλου Λαρίσης, το ύψος της οποίας δεν είναι δυνατόν 
να προσδιορισθεί επακριβώς. 

Αθήνα, 5 Φεβρουάριου 2004 
Ο Πρόεδρος 

ί Ο Αθηνών ΧΡΙΣΤΟΔΟΥΛΟΣ 

-♦- 

Αριθ. 452 (4) 

Συγκρότηση Ειδικής Επιτροπής Αξιολόγησης (άρθρο 54 
παρ. 4 του Ν. 1943/91) στην Ανεξάρτητη Αρχή «Συνή¬ 
γορος του Πολίτη». 

Ο ΣΥΝΗΓΟΡΟΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις: 

α) του άρθρου 54 παρ. 4 του Ν. 1943/91 (ΦΕΚ 50/Α/ 
1991) «Εκσυχρονισμός της Οργάνωσης και Λειτουργίας 
της Δημόσιας Διοίκησης κλπ.»που αντικατέστησε τις δια- 
τάξειςτου άρθρου 128 Υ.Κ. (Π.Δ. 611/77). 

β) του Π.Δ. 318/92 (ΦΕΚ 161/Α/25,9,92) «Αξιολόγηση 
των ουσιαστικών προσόντων του προσωπικού των δημο¬ 
σίων υπηρεσιών κλπ.». 

2. Τις διατάξεις του Ν.3051/02 (ΦΕΚ 220/Α720.9.2002) 
«Συνταγματικά κατοχυρωμένες ανεξάρτητες αρχές κ.λπ.». 

3. Τις διατάξεις του Ν.3094/03 (ΦΕΚ 10/Α722.1.2003) 
«Συνήγορος του Πολίτη και άλλες διατάξεις». 

4. Τις διατάξεις του Π.Δ. 273/99(ΦΕΚ 229/Α) «Κανονι¬ 
σμός λειτουργίας του Συνηγόρου του Πολίτη». 

5. Την 1459/31.10.2002 απόφαση του Συνηγόρου του 
Πολίτη «Σύσταση - Συγκρότηση Υπηρεσιακού Συμβουλί¬ 
ου της Ανεξάρτητης Αρχής «Συνήγορος του Πολίτη». 

6. Την 145/27.1.2003 απόφαση του Συνηγόρου του Πο¬ 
λίτη «Ορισμός μελών Υπηρεσιακού Συμβουλίου της Ανε¬ 
ξάρτητης Αρχής «Συνήγορος του Πολίτη». 

7. Την ΔΙΔΑΔ/Φ.32./259/οίκοθεν/4368/25.2.2004 εγκύ¬ 
κλιο του Υπουργείου Εσωτερικών, Δημόσιας Διοίκησης 


και Αποκέντρωσης «Σύνταξη εκθέσεων αξιολόγησης των 
ουσιαστικών προσόντων των μονίμων δημοσίων υπαλλή¬ 
λων για το 2003». 

δ.Τογεγονόςότιηπροκαλούμενη με την παρούσα από¬ 
φαση δαπάνη σε βάρος του κρατικού προϋπολογισμού, 
θα καλυφθεί από τις πιστώσεις του ΚΑΕ 015 του φορέα 
07-610 έτους 2004, αποφασίζουμε: 

1. Συγκροτούμε στην Ανεξάρτητη Αρχή «Συνήγορος 
του Πολίτη» την προβλεπόμενη από τις διατάξεις του άρ¬ 
θρου 54 παρ. 4 του Ν. 1943/91 Ειδική Επιτροπή Αξιολό¬ 
γησης, αποτελούμενη από τους εξής: 

α) Απάτην Πρόεδρο και τα μέλη του Υπηρεσιακού Συμ¬ 
βουλίου, με τους αναπληρωτές τους, ως μέλη. 

β) Γραμματέας της Επιτροπής ορίζεται ο Γραμματέας 
του Υπηρεσιακού Συμβουλίου με τον αναπληρωτή του. 

γ) Εισηγητής ορίζεται ο εισηγητής του Υπηρεσιακού 
Συμβουλίου, με τον αναπληρωτή του 

2. Η θητεία των μελώντης Ειδικής Επιτροπής Αξιολόγη¬ 
σης είναι διετής 

3. Έργο της Ειδικής Επιτροπής Αξιολόγησης είναι η 
εξέταση όλων των εκθέσεων αξιολόγησης που διαλαμβά¬ 
νουν ειδική αιτιολογία για βαθμολογίαθή 10, κατά τις δια- 
τάξειςτηςπαρ. 8του άρθρου 8του Π.Δ. 318/92 καιη κρί¬ 
ση σχετικά με το εάν η παρατιθέμενη αιτιολογία θεμελιώ¬ 
νεται σε πραγματικά στοιχεία ή γεγονότα και σε 
καταφατική περίπτωση, κατά πόσον τα περιγραφόμενα 
πραγματικά στοιχεία ή γεγονότα δικαιολογούν τη βαθμο¬ 
λογία 9 ή 10, σύμφωνα με τις διατάξεις της παρ. 9 του άρ¬ 
θρου 8 του Π.Δ. 318/92. Επίσης κρίνει τις περιπτώσεις 
βαθμολογίας 4 και κάτω εάν η ειδική αιτιολογία στηρίζε¬ 
ται σε πραγματικά στοιχεία και γεγονότα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2004 

Ο Συνήγορος του Πολίτη, 

ΓΙΩΡΓΟΣ Β. ΚΑΜΙΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιίΙρ: νννννν.βί.9 γ - θ-ιτιείΙ: \λ/θ5ιτιη51θγ @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


(2410) 597449 
(26610) 89127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 






• Για τα ΦΕΚ από 1 μέχρι 16 σελίδες σε 1 

ουτο, προσαυξανόμενη κατά 0,20 Θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 




Σε μορφή Οϋ: 






Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-ΓΟπτ και μέχρι 100 σελίδες σε 5 θυτο προσαυξανόμενη 


κατά 1 θιιγο ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οΟ-γοπί διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ί3Χ : 210- 9472556 ϊπΙθγπθΙ : Κι(Ιρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίβιηβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΛΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































